**REFERAT FRA ARBEIDSUTVALGETS TELEFONMØTE 27.01.2017**

**Følgende deltok:** VidarEltun, Nils Bjørke, Even Aleksander Hagen, Per Berger, Jan Geir Solheim, Hans Erik Ringkjøb, Jørand Ødegård Lunde og Arne Bang.

**Følgende saker ble behandlet:**

01/17 : Protokoll

02/17 : Referatsaker

O3/17 : Årsmelding 2016

04/17 : KVU Gol-Voss. Høringsuttalelser

05/17 : Kvalitetssikringsrapport (KS1) for KVU Gol-Voss

06/17 : Arbeidsoppgaver 1.halvår 2017 og årsmøte

**01/17 : PROTOKOLL**

Protokollen fra arbeidsutvalgets møte 4.november 2016 ble utsendt på email samme dag, og ligger utlagt under» møtereferater» på vår portal [www.stamvegutvalget.no](http://www.stamvegutvalget.no)

Sekretariatet har ikke fått noen endringsforslag vedrørende protokollen.

**VEDTAK:**

Arbeidsutvalget godkjenner protokollen fra møtet den 4/11-2016

**02/17 : REFERATSAKER**

1. **Utbygging og finansiering over Sollihøgda**

Samferdselsdepartementet har den 16/12-16 framlagt forslag om prosjektet Bjørum-Skaret. Hele strekningen på 8.4 km er planlagt som 4-feltsveg med 100 km/t i fartsgrense. Totalkostnad 4.2 mrd , oppstart 2018 og åpning 2022.

Jfr vedlagte pressemelding 270/16 fra SD .Saken er også omtalt nærmere på vår portal under «Aktuelt**»**

Per Berger orienterte nærmere i møtet.

1. **Status Arna-Voss**

Her er Arna-Stanghelle prioritert. Statelig plan og rett på reguleringsplan som vil foreligge i 2018. Viktig også å få satt av planleggingsmidler til Stanghelle-Voss.

Nærmere detaljer i vedlagte mail fra Eirik Haga – der det også referes fra møter om Arna-Voss i SD og med Hordalandsbenken på Stortinget på nyåret.

**VEDTAK:**

Arbeidsutvalget tar referatsakene til etterretning.

**03/17 : ÅRSBERETNING 2016**

Det vises til vedlagte utkast til årsberetning for 2016 – som her legges fram til drøfting og behandling.

I møtet orienterte Per Berger nærmere om at strekningen Skaret-Høgkastet, For øvrig enighet om at sekretariatet oppdaterte tidligere notat om historiske tilbakeblikk på stamvegen.

**VEDTAK:**

Arbeidsutvalget vil overfor stamvegutvalget fremme følgende forslag til vedtak: Stamvegutvalget godkjenner årsmeldingen for 2016.

**04/17 : KVU GOL-VOSS. HØRINGSUTTALELSER**

Det vises til behandlingen av utkast til uttalelse til KVU Gol-Voss i arbeidsutvalgets sak 30/16, og de etterfølgende justeringer som resulterte i at stamvegutvalgets endelige uttalelse ble oversendt den 9/11-16. Jfr. nærmere orientering om prosessen i vedlagte email av 11/11-16. Uttalelsen, datert 8/11-16, følger vedlagt,

I etterkant av dette ble det fra 4 av stamvegutvalgets representanter i Indre Sogn avgitt en egen uttalelse . Uttalelsen og kommentarer til denne følger vedlagt.

På portalen( under «Aktuelt») er det gitt en oversikt over en del viktige høringsuttalelser som viser at det er mange som støtter E16 som det nordlige alternativ . Dette til tross for at fokus var på Rv7 og Rv52. På portalen er det også vist til <http://www.vegvesen.no/vegprosjekter/golvoss> der alle høringsuttalelsene på over 400 sider er utlagt under «Dokumenter». ( mangler innholdsfortegnelse) En enklere sammenfatning av høringsuttalelser med innholdsfortegnelse ( SVVrapport nr 447) er vedlagt denne sak.

I møtet var det enighet om å ha større fokus på fullføringen av E16 og gjennomføringen av de prioriterte reststrekningene , og om å nedtone omtalen av E134 . Viktig at ikke prioritering av armen ikke forsinket prosjektene på E16.

**VEDTAK:**

Arbeidsutvalget forstår at det kan være ulike distriktsinteresser langs E16 og tar de interne prosesser med høringsuttalelser til KVU Gol-Voss til etterretning.

Arbeidsutvalget mener det er viktig at stamvegutvalget har fokus på fullføringen av E16 og de prioriterte reststrekningene, og at omtalen av E134 nedtones. Viktig at eventuell prioritering av armen til Bergen ikke forsinker prosjektene på E16.

Ut fra Stamvegutvalgets mål og de vedtatte delmål for 2016-19 er arbeidsutvalget fornøyd med at E16 kom så godt fram i fra flere viktige høringsinstanser, og at de nye trafikktall og nytteberegninger klart viser at E16 kom for dårlig ut i øst-vest utredningen.

**05/17 : KVALITETSSIKRINGSRAPPORT(KS1) FOR KVU GOL-VOSS**

Det vises til KS1 rapporten , som er utarbeidet av 12 konsulenter,og er utlagt under «Aktuelt» på [www.stamvegutvalget.no](http://www.stamvegutvalget.no) . På side 58 konkluderes det med følgende gjennomføringsstrategi:

«Vi anbefaler ikke at noen av de utredede konseptene går videre til forprosjekt. Vi anbefaler at E134 med arm til Bergen utredes.»

Av hovedkonklusjonene ellers på side 5 refereres her:

* Rv52 bør prioriteres foran Rv7 i videreutviklingen av øst-vest forbindelsene
* Vi etterlyser en mer helhetlig vurdering av hovedvegforbindelser mellom Østlandet og Vestlandet, der kostnader og nytteverdi av utbygging sees i sammenheng med potensialet for å hente ut større nytteverdier av utbygging av E134 og en mulig utbygging av arm til Bergen.
* Utbygging av Rv7 eller Rv52 til hovedvegforbindelser mellom Østlandet og Vestlandet er ikke samfunnsøkonomisk lønnsomt. Eventuell utbygging arm fra E134 til Bergen gjør utbygging av Rv7 eller Rv52 enda mer ulønnsom, med sterkest effekt for Rv7
* Vi anbefaler at E134 med arm til Bergen utredes. Vi mener at E134 med arm til Bergen må utredes før det vedtas noe utbyggingsprosjekt for Rv7 eller Rv52
* Uavhengig av status som hovedvegforbindelse , så kan enkelttiltak i hver av korridorene utredes.

**VEDTAK:**

Arbeidsutvalget mener KS1 rapporten om KVU Gol-Voss støtter godt opp om Stamvegutvalgets hovedkonklusjoner i uttalelsen til KVU Gol-Voss.

E16 vil uansett i mange år være eneste 100% vintersikre forbindelse mellom Østlandet og Vestlandet, og bør derfor snarest mulig fullføres.

**06/17 : ARBEIDSPLAN 1. HALVÅR 2017 – OG ÅRSMØTE**

Det viktigeste arbeidsområdet i 1. halvår blir å følge med og gi eventuelle innspill til stortingsbehandlingen av NTP 2018-21(29) – som denne gangen skal ha spesiell fokus på hovedvegene mellom øst-vest.

Det er opplyst at stortingsmeldingen vil bli framlagt den 7 april, og sluttbehandlet av Stortinget i juni. Alle formelle høringsrunder er ferdige , men gode momenter kan for en del spilles inn både til Departement og Storting – herunder til fraksjoner, enkeltrepresentanter mv.

Sekretæren foreslår at arbeidsutvalget drøfter et eventuelt snarlig innspill til Departementet/ Stortinget på basis av KVU Gol-Voss og den nye KS1, og fastsetter dato for årsmøte med hovedfokus på gjennomgang og eventuelle innspill til stortingsmeldingen om NTP 2018-21(29)

I drøftelsene ble det enighet om å avvente felles initiativ til årsmøtet, men vurdere å invitere politikere mv til å få mer fokus på møtet. Enighet om at arbeidsutvalgets enkelt medlemmer også kan bidra med forslag til opplegg. Videre kan det vurderes kort orientering/befaring om Filefjellprosjektet mv.

**VEDTAK:**

Årsmøtet 2017 avholdes på Filefjellstuene fredag 5 mai kl 10.00 . Hovedsaken blir å drøfte strategier og ta stilling til eventuelle initiativ overfor Stortinget vedrørende stortingsmeldingen om NTP 2018-21(29). Det tas initiativ til å invitere stortingspolitikere til møtet

Årsmøtet forberedes av Arbeidsutvalget i telefonmøte 21april- herunder regnskap